หุ้นไทยเช้า2ก.ย.ปิดบวก10.36 จุด
หุ้นไทยภาคเช้าปิดที่ระดับ 1096.72 จุด เพิ่มขึ้น 10.36 จุด มูลค่าซื้อขาย 16,177.85 ล้านบาท
2 ก.พ. 2555

หุ้นไทยภาคเช้าปิดที่ระดับ 1096.72 จุด เพิ่มขึ้น 10.36 จุด หรือ 0.95% มีมูลค่าการซื้อขาย 16,177.85 ล้านบาท




ดัชนีหุ้นไทยเช้าวันที่ 2 ก.พ. ปรับตัวเพิ่มขึ้นแรงตามทิศทางตลาดหุ้นต่างประเทศ หลังสหรัฐ จีน เยอรมัน ประกาศตัวเลขเศรษฐกิจออกมาค่อนข้างดี ขณะที่คาดว่ากรีซใกล้ได้ข้อสรุปในการเจรจาแก้ปัญหาหนี้สิน ส่งผลให้ดัชนีปิดตลาดที่ระดับ 1096.72 จุด เพิ่มขึ้น 10.36 จุด หรือ 0.95% มีมูลค่าการซื้อขาย 16,177.85 ล้านบาท
5 อันดับหลักทรัพย์ที่มีมูลค่าซื้อขายสูงสุด 1. PTTGC  ปิดที่ 67.25 บาท เพิ่มขึ้น 0.75 บาท หรือ 1.13% มูลค่าการซื้อขาย 922.56 ล้านบาท2. PTT  ปิดที่ 344 บาท เพิ่มขึ้น 5 บาท หรือ 1.47% มูลค่าการซื้อขาย 887.07 ล้านบาท3. CPF ปิดที่ 36 บาท เพิ่มขึ้น 1 บาท หรือ 2.86% มูลค่าการซื้อขาย 831.58 ล้านบาท4. KTB ปิดที่ 15.60 บาท เพิ่มขึ้น 0.30 บาท หรือ 1.96%  มูลค่าการซื้อขาย 822.01 ล้านบาท5. KBANK ปิดที่ 130 บาท เพิ่มขึ้น 1 บาท หรือ 0.78%  มูลค่าการซื้อขาย 670.76 ล้านบาท 
บริษัทหลักทรัพย์(บล.)ฟิลลิป ระบุว่า บรรยากาศลงทุนในตลาดหุ้นไทยและภูมิภาคยังอิงทางบวกได้ต่อเนื่อง หลังตัวเลขภาคการผลิตของหลายประเทศออกมาค่อนข้างดีทั้งในสหรัฐ, จีน และเยอรมนี ขณะที่รัฐบาลกรีซใกล้บรรลุข้อตกลงในการเจรจากับเจ้าหนี้ภาคเอกชนแล้ว ทำให้ดัชนีหุ้นไทยได้รับอานิสงส์ดังกล่าวด้วย 
อย่างไรก็ดี ยังน่ากังวลว่าจะเป็นข่าวบวกช่วงสั้นเท่านั้น เนื่องจากปัญหาใหญ่เรื่องการแก้หนี้ของหลายประเทศในเขตยูโรโซนยังคงต้องตามต่อกันอีกยาวนาน ขณะที่สัญญาณทางเทคนิคยังไม่เอื้ออำนวยต่อภาพการทะยานขึ้นของตลาดภายหลังเครื่องมือต่างๆ ยืนในเขตซื้อมากเกินไป ดังนั้นการทะยานขึ้นของตลาดจึงมีความเสี่ยงเผชิญแรงเทขายทำกำไรระยะสั้นตามมา โดยเฉพาะอย่างยิ่งเมื่อดัชนีเข้าใกล้ระดับจิตวิทยา 1100 จุด สำหรับกลยุทธ์การลงทุนแนะเก็งกำไรต่อได้ แต่ให้เริ่มทยอยขายบางส่วนก่อนแถวๆแนวต้าน 1093-1100 จุด